KOMISSION SUOSITUS,

tehty 11 päivänä lokakuuta 2004,

rehuissa esiintyvien dioksiinien ja dioksiinin kaltaisten PCB-yhdisteiden aiheuttaman taustakuormituksen seurannasta

(tiedoksiannettu numerolla K(2004) 3461)

(ETA:n kannalta merkityksellinen teksti)

(2004/704/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen ja erityisesti sen 211 artiklan toisen luetelmakohdan,

sekä katsoo seuraavaa:

Vaikka toksikologiselta kannalta raja-arvoja olisi sovellettava dioksiineihin, furaaneihin ja dioksiinin kaltaisiin PCB:ihin, enimmäismäärät on asetettu ainoastaan dioksiineille ja furaaneille eikä siis dioksiinin kaltaisille PCB:ille, koska jälkimmäisten esiintymisestä on saatavilla hyvin vähän tietoa. Edellä mainitun direktiivin mukaan enimmäismääriä tarkistetaan ensimmäisen kerran ennen 31 päivää joulukuuta 2004 dioksiinien ja dioksiinien kaltaisten PCB:iden esiintymisestä saatujen uusien tietojen perusteella, erityisesti enimmäismäärien vahvistamiseksi myös dioksiinin kaltaisille PCB:ille.

Dioksiinien, furaanien, dioksiinin kaltaisten PCB:iden ja muiden kuin dioksiinin kaltaisten PCB:iden esiintymisen välinen suhde on merkityksellinen mutta suureksi osaksi tuntematon tekijä. Siksi on asianmukaista mahdollisuuksien mukaan analysoida valitut näytteet myös muiden kuin dioksiinin kaltaisten PCB:iden varalta.

SUOSITTELEE:

Jäsenvaltiot toimittavat komissiolle säännöllisin väliajoin liitteen II tiedot siinä esitetyssä muodossa, jotta ne voidaan kerätään yhteen tietokantaan. On aiheellista toimittaa myös viimeksi kuluneiden vuosien tiedot, jotka on saatu käyttämällä analyysimenetelmää, joka on rehujen dioksiinipitoisuuksien ja dioksiinin kaltaisten PCB-yhdisteiden pitoisuuksien määrittämistä koskevista vaatimuksista 26 päivänä heinäkuuta 2002 annetun komission direktiivin 2002/70/EY (3) vaatimusten mukainen, ja jotka antavat kuvan taustakuormituksesta.

(1) EYVL L 140, 30.5.2002, s. 10. Direktiivi sellaisena kuin se on viimeksi muutettuna 31 päivänä lokakuuta 2003 annetulla komission direktiivillä 2003/100/EY (EUVL L 285, 1.11.2003, s. 33).

(2) EYVL L 67, 9.3.2002, s. 69.

(3) EYVL L 209, 6.8.2002, s. 15.

LIITE II

A. Selittäviä huomautuksia rehuissa esiintyvistä dioksiineista, furaaneista, dioksiinin kaltaisista PCB:istä ja muista PCB:istä saatuja analyysituloksia koskevaan lomakkeeseen

1. Yleistä tietoa analysoiduista näytteistä

Maa: jäsenvaltio, jossa seuranta on toteutettu.

Vuosi: vuosi, jona seuranta on toteutettu.

Tuote: analysoitu rehutyyppi – rehuaineiden osalta on mahdollisuuksien mukaan käytettävä rehuaineiden liikkuvuudesta 29. huhtikuuta 1996 annetussa neuvoston direktiivissä 1996/25/EY (1) säädettyä käsitteistöä. Rehuseosten tapauksessa koostumus on erittäin tärkeä tieto.

Kaupan pitäminen: paikka, jossa tuote (näyte) on kerätty.

Tulosten ilmoittaminen: tulokset on esitettävä tuotekohtaisesti. Tulokset on ilmoitettava enimmäismäärien vahvistamisessa käytetyn tason mukaan (laskettu sellaisen rehuaineen osalta, jonka kosteuspitoisuus on 12 prosenttia – direktiivi 2002/32/EY). On erittäin suositeltavaa käyttää tätä samaa tasoa myös ilmoitettaessa muiden kuin dioksiinin kaltaisten PCB:iden määrät.

Näytteenottotyyppi: satunnainen näytteenotto – myös kohdennetun näytteenoton tulokset voidaan ilmoittaa, mutta tällöin on osoitettava selkeästi, että kyseessä on kohdennettu näytteenotto, joka ei välttämättä kuvaa tavallista taustakuormitusta.

Menetelmät: käytetty menetelmä.

Hyväksyntä: ilmoitetaan, onko analyysimenetelmä hyväksytty vai ei.

Epävarmuustekijät (%): analyysimenetelmään liittyvien epävarmuustekijöiden prosenttiosuus.

2. Erityistietoa analysoiduista näytteistä

Näytteiden lukumäärä: samasta tuotteesta analysoitujen näytteiden lukumäärä. Jos tulokset on saatu useammista näytteistä kuin lomakkeeseen on merkitty palstoja, lomakkeen loppuun lisätään numeroituja palstoja.

Tuotantotapa: perinteinen/luonnonmukainen (selitetään mahdollisimman tarkasti)

Alue: mikäli oleellista, ilmoitetaan alue, jolta näyte on kerätty, ja mahdollisesti maininta siitä, onko kyseessä maaseutu, kaupunkialue, teollisuusalue, satama, avomeri, jne. Esim. Bryssel – kaupunkialue, Välimeri – avomeri

Osanäytteiden lukumäärä: jos analysoitu näyte on yhdistetty näyte, ilmoitetaan osanäytteiden (yksittäisten näytteiden) lukumäärä. Jos analyysin tulos perustuu ainoastaan yhteen näytteeseen, merkitään ”1”. Koska osanäytteiden lukumäärä voi vaihdella erilaisissa yhdistetyissä näytteissä, lukumäärä on ilmoitettava kunkin näytteen osalta erikseen.

Rasvapitoisuus (%): näytteen rasvapitoisuus prosentteina.

Kosteuspitoisuus (%): näytteen kosteuspitoisuus prosentteina (jos tiedossa).

3. Tulokset

Dioksiinit, furaanit ja dioksiinin kaltaiset PCB:t: kunkin yhdisteen tulokset ilmoitetaan seuraavilla yksiköillä: ppt – nanogramma/kilo (ng/kg).

Muut kuin dioksiinin kaltaiset PCB:t: kunkin yhdisteen tulokset ilmoitetaan seuraavilla yksiköillä: ppb – mikrogramma/kilo (μg/kg).

Määritysraja (LOQ): ilmoitetaan seuraavasti: ng/kg tai μg/kg (muut kuin dioksiinin kaltaiset PCB:t)

Toteamisraja (LOD): ilmoitetaan seuraavasti: ng/kg tai μg/kg (muut kuin dioksiinin kaltaiset PCB:t)

Toteamisrajan alle jäävien analysoitujen yhdisteiden tulokset merkitään seuraavasti: < LOD (toteamisraja ilmoitetaan arvona). Määritysrajan alle jäävien analysoitujen yhdisteiden tulokset merkitään seuraavasti: < LOQ (määritysraja ilmoitetaan arvona).

Jos PCB-7:n ja dioksiinin kaltaisten PCB:iden lisäksi on analysoitu muita PCB-yhdisteitä, lomakkeeseen lisätään kunkin tällaisen PCB-yhdisteen numero (esim. 31, 99, 110). Jos näytteestä on analysoitu useampia PCB-yhdisteitä kuin lomakkeeseen on merkitty rivejä, lomakkeen loppuun lisätään rivejä

4. Huomiot

Tässä tilassa voidaan ilmoittaa rasvan uuttamisessa käytetyn menetelmän lisäksi muita asianomaisia huomioita toimitetuista tiedoista.

B. Rehuissa esiintyvien dioksiini- ja furaaniyhdisteiden, dioksiinin kaltaisten PCB-yhdisteiden ja muiden PCB-yhdisteiden analyysitulosten ilmoituslomake

(1) EYVL L 125, 23.5.1996, s. 35. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).